تورکیه‌ده فوق العاده وضعیت چرچیوه‌سینده 4 یئنی قانون حؤکمونده فرمان رسمی قزئتده یایملاندی.
همین قرارا گؤره 7 نفردن عبارت " فوق العاده وضعیت ایشلری عذره آراشدیرما کومیسیونو" قورولدو.
کومیسیون ترور تشکیلات‌لارینا یاخود دا میللی گوونلیک شوراسی طرفین‌دن دؤولتین میللی گوونلیگینه قارشی فعالیت آپاردیغینا قرار وئریلن قورولوش، تشکیلاتلانما یاخود دا قروپ‌لارا عضو‌لوگو، منسوب و عاید اولماسی، امکداش‌لیق یاخود دا علاقه‌سی اولدوغو سببین‌دن باشقا بیر اداری ایشلره باخیلما‌دان بیرباشا قانون حؤکمونده فرمانین اساس‌لاری ایله علاقه‌لی مراجعت‌لری دیرلن‌دیره‌جک و قرار وئره‌جک.
کومیسیون عضو‌لری‌نین اوچو دؤولت مامورلاریندان باش ناظیر طرفین‌دن، بیر عضو عدالت ناظیرلیگی‌نین مرکز تشکیلاتی ایله ناظیرلیگین ترکیبین‌دکی قورولوش‌لاردا ایشله‌ین حاکم و ساوجیلار آراسیندان عدالت ناظیری طرفیندن، بیر عضو مولکی ایداره مسئولارینا منسوب پرسنل آراسیندان ایچ ایشلر ناظیری طرفیندن، دیگر ایکی عضو ایسه عالی محکمه‌لرده وظیفه‌لی حاکم‌لر آراسین‌دان حاکم‌لر و ساوجیلار یوکسک شوراسی طرفین‌دن معین ائدیله‌جک.
کومیسیون وظیفه‌سی چرچیوه‌سینده احتیاجی اولان هر نوع معلومات و سندی دؤولت سرلاری ایله علاقه‌لی اساس‌لار گیزلی اولماق شرطی ایله دؤولته عاید ایش یئرلری ایله محکمه‌لردن طلب ائده بیله‌جک.
